Improving the effectiveness and efficiency of destination development, management and marketing organisations (DDMMOs)
Authors: Κατεμλιάδης Ιορδάνης 
Published: February 2024

Η μελέτη αυτή περιγράφει την εξέλιξη των DDMMO οργανισμών, τους διαφορετικούς τύπους αυτών και τη μετεξέλιξη τους από το παλαιότερο μοντέλο DMO (Destination Marketing Organization) σε ένα πιο σύγχρονο μοντέλο DDMMO. Επίσης περιγράφονται τα κριτήρια και οι δείκτες των αποτελεσματικών DDMMO που πρέπει να ενσωματωθούν. Η συμβολή των DDMMO στο επιτυχημένο μάρκετινγκ και διαχείριση των Τουριστικών Προορισμών είναι αναμφισβήτητη και έχει αναγνωριστεί από πολλούς προηγούμενους συγγραφείς. Πολλές μελέτες έχουν πραγματοποιηθεί με στόχο τη μέτρηση της αποδοτικότητας και της αποτελεσματικότητας αυτών των οργανισμών λόγω της σπουδαιότητας τους. Αλλά αυτές οι μελέτες ήταν ως επί το πλείστο περιορισμένες ως προς το εύρος και την προσέγγισή τους. Με αυτήν την μελέτη ο συγγραφέας προσέγγισε το θέμα ολιστικά διερευνώντας τη συνολική αποτελεσματικότητα των DDMMO. Δεν υπήρχε προηγούμενη μελέτη που να ενσωματώνει όλους τους παράγοντες που επηρεάζουν την αποτελεσματικότητα των DDMMO. Αυτό ήταν το σημείο εκκίνησης της έρευνας. Για την επίτευξη αυτού του γενικού σκοπού έχουν τεθεί ορισμένοι στόχοι. Ο συγγραφέας είχε ως στόχο να αναπτύξει ένα πλαίσιο δοκιμασμένων κριτηρίων και δεικτών που θα μπορούν να χρησιμοποιηθούν για τη μέτρηση των διαφόρων παραγόντων που επηρεάζουν την αποδοτικότητα και την αποτελεσματικότητα αυτών των οργανισμών. Τα ερευνητικά ερωτήματα στα οποία καταλήξαμε είναι τα εξής: •Ποιες αιτιώδεις σχέσεις μπορούν να καθιερωθούν μεταξύ ενεργοποιητών (Enabler) και αποτελεσμάτων (Results) •Ποιες αιτιώδεις σχέσεις μπορούν να καθιερωθούν μεταξύ των ενεργοποιητών (Enabler) και μεταξύ των αποτελεσμάτων (Results) •Υπάρχει σχέση μεταξύ της επιτυχίας του προορισμού και του DDMMO2.Θεωρητικό πλαίσιοΑκολουθήσαμε την προσέγγιση της ποσοτικής έρευνας με τη χρήση ερωτηματολογίου. Δημιουργήσαμε ένα ερωτηματολόγιο προσαρμόζοντας το μοντέλο μέτρησης της απόδοσης EFQM (European Framework of Quality Management) και συλλέξαμε 128 έγκυρα ερωτηματολόγια. Σε πρώτη φάση διεξήγαμε δευτερογενή έρευνα η οποία μας βοήθησε να ανακαλύψουμε τα ερευνητικά εργαλεία και να προσδιορίσουμε τα ερευνητικά κενά και τους στόχους της έρευνας. Η πρωτογενής έρευνα χρησιμοποίησε τo πλαίσιο της επιχειρηματικής αριστείας (EFQM) και προσαρμόστηκε για να δημιουργήσουμε το ερωτηματολόγιο. Η θεωρία του επιχειρηματικού οικοσυστήματος (Business Ecosystem) και η θεωρία των ενδιαφερόμενων μερών (Stakeholder theory) χρησιμοποιήθηκαν για να μας βοηθήσουν να κατανοήσουμε καλύτερα τον τρόπο λειτουργίας των DDMMO και πώς θα μπορούσε να βελτιωθεί η αποτελεσματικότητά τους. Tα στατιστικά εργαλεία της ANOVA, ο συντελεστής συσχέτισης Pearson και τo στατιστικό τεστ Chi-Square χρησιμοποιήθηκαν επίσης στην έρευνα μας. Η χρήση της στατιστικής μεθόδου των Μοντέλων δομικών εξισώσεων (Structural Equation Modelling, SEM) εφαρμόστηκε για να αποκαλύψει της συσχετίσεις μεταξύ των διαφόρων μεταβλητών και για να δημιουργήσουμε το μοντέλου της επιχειρηματικής αριστείας των DDMMO.3.ΑποτελέσματαΑποκαλύφθηκε ότι η Ηγεσία (E1) είναι ένας από τους πιο σημαντικούς ρόλους που πρέπει να αναλάβει ένας DDMMO και επηρεάζει τη Στρατηγική και το Όραμα (E2) καθώς και την Επιχειρησιακή Απόδοση (R2). Η μελέτη αποκάλυψε επίσης μια μέτρια συσχέτιση μεταξύ του Οράματος, της Στρατηγικής (Ε2) με τη Συμμετοχή των Ενδιαφερομένων μερών (Ε3). Εντοπίστηκε επίσης σημαντικές συσχετίσεις μεταξύ των ενδιαφερομένων μερών και της απόδοσης και του μετασχηματισμού οδήγησης (E3-> E5) και των ενδιαφερόμενων μερών με τη βιώσιμη αξία (E3->E4). Μια άλλη σημαντική συσχέτιση που αποκάλυψε η έρευνά μας είναι αυτή μεταξύ των αντιλήψεων των ενδιαφερόμενων μερών και της στρατηγικής και επιχειρησιακής απόδοσης (R1->R2). Τέλος, η στατιστική ανάλυση SEM εντόπισε μια σύνδεση μεταξύ της Δημιουργίας Βιώσιμης Αξίας (E4) και της Στρατηγικής και Επιχειρησιακής Απόδοσης (R2).Όλα τα παραπάνω μας έδειξαν ότι οι DDMMO πρέπει να είναι το επίκεντρο του προορισμού παρέχοντας ηγεσία και ισχυρή κουλτούρα, να συντονίζουν τις προσπάθειες των τοπικών ενδιαφερόμενων μερών και να διαχειρίζονται τους τουριστικούς πόρους. Με αυτόν τον τρόπο, οι DDMMO θα βοηθήσουν στη δημιουργία μιας πιο ισορροπημένης τουριστικής ανάπτυξης, που θα σέβεται το περιβάλλον και τον τοπικό πληθυσμό.